KOMMISSIONENS FORORDNING (EF) Nr. 1891/98 af 3. september 1998 om fastsættelse af landbrugsomregningskurserne for visse støtteforanstaltninger i Det Forenede Kongerige og Sverige og de heraf følgende lofter over udligningsstøtten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 724/97 af 22. april 1997 om foranstaltninger og udligning i forbindelse med væsentlige revalueringer, der påvirker landbrugsindkomsterne (1), ændret ved forordning (EF) nr. 942/98 (2), særlig artikel 7, og
ud fra følgende betragtninger:
Efter artikel 3, stk. 1, første afsnit, i forordning (EF) nr. 724/97 nedsættes landbrugsomregningskurserne for støtteforanstaltningerne i artikel 7 i Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), med hensyn til pund sterling og den svenske krone ikke som følge af væsentlige revalueringer af de pågældende valutaer; i artikel 3, stk. 1, andet afsnit, i forordning (EF) nr. 724/97 er der dog fastsat en nedsættelse af landbrugsomregningskursen for en af støtteforanstaltningerne i artikel 7 i forordning (EØF) nr. 3813/92, når landbrugsomregningskursen på grund af foranstaltninger, der er truffet efter en væsentlig revaluering, overstiger den gældende landbrugsomregningskurs med mere end 11,5 %; i så tilfælde er den landbrugsomregningskurs, der skal anvendes, lig med den gældende landbrugsomregningskurs forhøjet med 11,5 %;
landbrugsomregningskurserne for pund sterling og den svenske krone for nogle af støtteforanstaltningerne i artikel 7 i forordning (EØF) nr. 3813/92 blev nedsat fra den 1. juli 1998 for at undgå forskelle på over 11,5 % fra de landbrugsomregningskurser, der var gældende på nævnte dato; for at lette administrationen af de pågældende støtteforanstaltninger bør de landbrugsomregningskurser, der gælder for dem fra den 1. juli 1998, specificeres og fastsættes;
i artikel 4, stk. 2, i forordning (EF) nr. 724/97 er der fastsat udligning af virkningerne af nedsættelsen af landbrugsomregningskurserne for støtteforanstaltningerne i artikel 7 i forordning (EØF) nr. 3813/92; i Kommissionens forordning (EF) nr. 805/97 af 2. maj 1997 om gennemførelsesbestemmelser for udligning som følge af væsentlige revalueringer (5), senest ændret ved forordning (EF) nr. 1425/98 (6), er der fastsat supplerende beløb for udligningsstøtte ud over nævnte udligning; loftet over det supplerende beløb af første rate af udligningsstøtten for nedsættelsen af støtten i artikel 7 i forordning (EØF) nr. 3813/92, for hvilken den udløsende begivenhed fandt sted den 1. juli 1998, bør fastsættes for Det Forenede Kongerige og Sverige;
de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -
UDSTEDT FØLGENDE FORORDNING:
Artikel 1
1. Den landbrugsomregningskurs på 1 ECU = 0,803724 pund sterling, der den 30. juni 1998 var gældende for støtteforanstaltningerne i artikel 7 i forordning (EØF) nr. 3813/92, for hvilke den udløsende begivenhed fandt sted den 1. juli 1998, erstattes fra sidstnævnte dato med landbrugsomregningskursen på 1 ECU = 0,755249 pund sterling for de berørte støtteforanstaltninger.
2. Den landbrugsomregningskurs på 1 ECU = 9,90747 svenske kroner, der den 30. juni 1998 var gældende for støtteforanstaltningerne i artikel 7 i forordning (EF) nr. 3813/92, for hvilke den udløsende begivenhed fandt sted den 1. juli 1998, erstattes fra sidstnævnte dato med landbrugsomregningskursen på 1 ECU = 9,80430 svenske kroner for de berørte støtteforanstaltninger.
Artikel 2
1. Loftet over det supplerende beløb af første rate af udligningsstøtten, der kan ydes som følge af nedsættelse af landbrugsomregningskursen som omhandlet i artikel 1, stk. 1, er 110,98 mio. ECU for Det Forenede Kongerige.
2. Loftet over det supplerende beløb af første rate af udligningsstøtten, der kan ydes som følge af nedsættelsen af landbrugsomregningskursen som omhandlet i artikel 1, stk. 2, er 4,43 mio. ECU for Sverige.
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. september 1998.